હાલમાં બેસ્ટ સાઉથ મુંબઈમાં વીજળી આપવા ઉપરાંત બસ-સર્વિસ દોડાવે છે. ટ્રાન્સપોર્ટ એકમ ખોટમાં રહે છે અને એથી ખોટને સરભર કરવા માટે વીજળીના કસ્ટમરો પર ટ્રાન્સપોર્ટ ડેફિસિટ લૉસ રિકવરી (TDLR) નાખે છે અને એમ હિસાબ સરભર કરે છે. આને ક્રૉસ-સબસિડી કહેવામાં આવે છે. બેસ્ટના આશરે ૧૦ લાખ વીજળી કસ્ટમરો છે એમાંથી ૬૫ ટકા એટલે કે ૬.૫૬ લાખ કસ્ટમરો ૩૦૦ યુનિટથી ઓછી વીજળી વાપરે છે. આ કસ્ટમરો તાતા પાવરમાં જતા રહે તો બેસ્ટને એટલી અસર નહીં થાય, કારણ કે ૩૦૦થી ૫૦૦ યુનિટ્સ વીજળી વાપરનારા કસ્ટમરો પાસેથી જ બેસ્ટને વધારે આવક મળે છે.